  Майя Бывальцева 27-тӥ шуркынмон – Удмурт кыллэн нуналэз. 2020-тӥ арын сое элькунлэн праздникъёсын дырпусаз пыртӥзы. Озьыен, туэ нырысьсэ со нимлыко инлыкен пусйиське. Мерлыко вотэсъёсын Удмурт кыллэн нуналэныз трос ӟечкыланъёс пото. Ивортодэтъя «Удмуртия» агентство озьы ик вань лыдӟисьёссэ ӟечкыла но быръем ивортонъёсын тодматскыны ӵектэ. Удмурт кыллэсь нуналзэ пусъён понна 27-тӥ шуркынмон юнме быръемын ӧвӧл. Ӵапак та нуналэ 2001-тӥ арын «Удмурт Элькунысь кун кылъёс но Удмурт Элькунын улӥсь мукет калыкъёслэн кылъёссы сярысь» кат юнматэмын. Соя удмурт кыл Удмуртиын кун кыл инлык басьтӥз. Удмурт кыллэсь нуналзэ юнматон сярысь пумкылъян Удмуртъёслэн нырысетӥ ӧтчамзы дырысен 100 ар тырмонлы сӥзем конференциын 2018-тӥ арын Алабгоын кутӥзы, со арын ик нырысьсэ Удмурт кыллэн нуналэзлы сӥзем нимысьтыз ужрадъёс ортчизы.  Тодэ вайытом, Удмурт кыллэн нуналэзлы Удмуртиысь йӧскалык лыдӟетъюрт онлайн-марафон но мукет ужрадъёс ортчытэ. 27-тӥ шуркынмонэ литератураез эскерись, кылосбур тодосъя кандидат Александр Шкляев 1930-тӥ аръёсы репрессиос улэ шедем удмурт гожъясьёс сярысь онлайн-лекция лыдӟоз. Со сяна, вань мылкыд карисьёс «Удмурт нылкышно кенеш» огазеяськонлэн «Мон лыдӟиськисько удмурт сямен!» челленджаз пыриськыны быгато. Тегъёс: Мерлык Ижкар мерлыковотэс Удмуртия удмурткыл Удмурткыллэннуналэз  